დანართი №1
საქართველოს თავდაცვის სამინისტროს სისტემის სამხედრო მოსამსახურეთა

წახალისების გამოყენების წესი 
მუხლი 1. წესის რეგულირების საგანი 
 საქართველოს თავდაცვის სამინისტროს სისტემის სამხედრო მოსამსახურეთა წახალისების გამოყენების წესი (შემდგომში ‒ წესი) განსაზღვრავს სამხედრო მოსამსახურის წახალისებასთან დაკავშირებულ საკითხებს.

მუხლი 2. წახალისების საფუძვლები
სამხედრო მოსამსახურის წახალისების საფუძვლებია:

ა) დაკისრებული მოვალეობის კეთილსინდისიერად და მაღალხარისხოვნად შესრულება; 

ბ) განსაკუთრებული სირთულის ან მნიშვნელოვანი დავალების, საბრძოლო დავალების, სამხედრო წვრთნისას მიღებული დავალების წარმატებით შესრულება; 

გ) თანამებრძოლის დახმარება, მნიშვნელოვანი ქონებრივი ზიანის თავიდან აცილება; 

დ) სამეცნიერო საქმიანობაში, სპორტულ ან/და კულტურულ ღონისძიებაში წარმატების მიღწევა; 

ე) სახელმწიფოებრივი და საზოგადოებრივი წესრიგის, სამხედრო დისციპლინის, მოქალაქისა და სამხედრო მოსამსახურის უფლება-მოვალეობებისა და სახელმწიფო მმართველობის დადგენილი წესის დასაცავად ღირსეული საქციელის ჩადენა, რაც სამხედრო სამსახურსა და საზოგადოებაში მის მკვეთრად დადებით შეფასებას იწვევს; 
ვ) სამხედრო მოსამსახურის სხვა ქმედების ჩადენა, რაც სამხედრო სამსახურსა და საზოგადოებაში მის მკვეთრად დადებით შეფასებას იწვევს.

მუხლი 3. წახალისების სახეების გამოყენება

1. მადლობის გამოცხადება და საპატიო სიგელის მიცემა შეიძლება გამოყენებულ იქნეს ერთი ან რამდენიმე სამხედრო მოსამსახურის, აგრეთვე ქვედანაყოფის სრული შემადგენლობის მიმართ. 

2. ფასიანი საჩუქრის ღირებულება 3 000 ლარს არ უნდა აღემატებოდეს. ფასიანი საჩუქარი არ შეიძლება იყოს იარაღი ან სხვა ქონება, რომელიც საქართველოს კანონმდებლობის მიხედვით, თავისუფალი ბრუნვის საგანი არ არის. 

3. ფულადი ჯილდოს ოდენობა არ უნდა იყოს წახალისებული სამხედრო მოსამსახურის ერთი თვის ხელფასის 20%-ზე ნაკლები და სრულ ოდენობაზე მეტი.
4. მოკლევადიანი შვებულება 5 კალენდარულ დღეს არ უნდა აღემატებოდეს. დასაშვებია მოკლევადიანი შვებულების ნაწილ-ნაწილ გამოყენება.
5. დისციპლინური პასუხისმგებლობის მოხსნა (გარდა ამ მუხლის მე-6 პუნქტით გათვალისწინებული შემთხვევებისა), გამოიყენება დისციპლინური პასუხისმგებლობის მოქმედების ვადის ამოწურვამდე, თუ დისციპლინური პასუხისმგებლობის მიზანი მიღწეულია და გამოვლენილი დისციპლინური საფუძველი ამართლებს დისციპლინური პასუხისმგებლობის ვადაზე ადრე მოხსნას.
6. დისციპლინური პასუხისმგებლობის ვადაზე ადრე მოხსნის გამოყენება დაუშვებელია, თუ:

ა) სამხედრო მოსამსახურის მიმართ მოქმედებს საქართველოს ადმინისტრაციულ სამართალდარღვევათა კოდექსით გათვალისწინებული პასუხისმგებლობა იმ ქმედებისთვის, რომლის ჩადენისთვისაც სამხედრო მოსამსახურეს შეეფარდა ამ ბრძანებით განსაზღვრული დისციპლინური პასუხისმგებლობის ზომა; 

ბ) სამხედრო მოსამსახურის მიმართ მოქმედებს სისხლის სამართლის კოდექსით გათვალისწინებული პასუხისმგებლობა; 
გ) სამხედრო მოსამსახურის მიმართ გასული არ არის საქართველოს თავდაცვის სამინისტროს სისტემის სამხედრო მოსამსახურეთა დისციპლინურ გადაცდომათა ნუსხის 21-ე მუხლით განსაზღვრული დისციპლინური გადაცდომის ჩადენის გამო დაკისრებული დისციპლინური პასუხისმგებლობის მოქმედების ვადა, გარდა ფიზიკური ნორმატივების გადაბარების შემთხვევისა.
7. ერთდროულად შეიძლება გამოყენებულ იქნეს წახალისების რამდენიმე სახე.
8. დისციპლინური პასუხისმგებლობის ვადაზე ადრე მოხნის გამოყენება წარმოადგენს გამოყენებაზე უფლებამოსილი თანამდებობის პირის დისკრეციულ უფლებამოსილებას, თავდაცვის კოდექსის 141-ე მუხლის პირველი ნაწილით გათვალისწინებულ შემთხვევაში.

9. დისციპლინური პასუხისმგებლობის ვადაზე ადრე მოხნის გამოყენების შესახებ ინდივიდუალურ ადმინისტრაციულ-სამართლებრივ აქტში უნდა მიეთითოს მოხსნილი დისციპლინური პასუხისმგებლობა, მისი მოხსნის თარიღი და ამ დისციპლინური პასუხისმგებლობის დაკისრების ინდივიდუალური ადმინისტრაციულ-სამართლებრივი აქტის რეკვიზიტები.

10. ზემდგომი თანამდებობის პირის მიერ დაკისრებული დისციპლინური პასუხისმგებლობის ვადამდე მოხსნა საჭიროებს ამ თანამდებობის პირის თანხმობას.

მუხლი 4. წახალისების ინიციირება

სამხედრო მოსამსახურის მიმართ შესაბამისი წახალისების სახის გამოყენება ხდება ამ დანართის დანართი №1.1-ით გათვალისწინებული წარდგინების საფუძველზე, გარდა იმ შემთხვევისა, როდესაც წახალისების ინიციატორია ამ ბრძანების დანართი №1.2-თ გათვალისწინებული წახალისებაზე უფლებამოსილების მქონე თანამდებობის პირი.
დანართი №1.1 

წარდგინება

წახალისების სახის გამოყენების თაობაზე

 „_____“ „___________“ 20 ___ წელი

I. სამხედრო მოსამსახურის მაიდენტიფიცირებელი ინფორმაცია

________________________________ ______________________________ 
 სახელი, გვარი                                                                                  პირადი №

__________________________ ________________________________________

 წოდება                                                                                           თანამდებობა

 _______________________________________________________________________

 თანამდებობა
II. წახალისების საფუძვლის აღწერილობა და გამოსაყენებელი წახალისების სახე

წახალისების საფუძვლის აღწერილობა ----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------- --------------

გამოსაყენებელი წახალისების სახე ---------------------------------------------------------------------------- 
III. წარდგინების შევსების დროს მოქმედი დისციპლინური პასუხისმგებლობა
დისციპლინური პასუხისმგებლობის დაკისრების შესახებ ინდივიდუალური ადმინისტრაციულ-სამართლებრივი აქტის რეკვიზიტები: -------------------№, ------------------ თარიღი; დისციპლინური გადაცდომა (მუხლის მითითებით) ------------------------------------------------------------------------------------------------------------------------------------------------------------------------------------------------------------------------------------- ------------------------------------------------------------------------; დისციპლინური პასუხისმგებლობის ზომა ---------------------------------------------------------------- 
შენიშვნა: იმ შემთხვევაში, თუ სამხედრო მოსამსახურის მიმართ მოქმედებს ერთზე მეტი დისციპლინური პასუხისმგებლობა, მიეთითება თითოეული ცალ-ცალკე.

IV. დანართები

__________________________________________________________________________

__________________________________________________________________________

შენიშვნა: ჩამოითვლება ამ წარდგინებაში ასახული საქმისათვის მნიშვნელობის მქონე გარემოებების დამადასტურებელი დოკუმენტები (ასეთის არსებობის შემთხვევაში).

V. წარდგინების შემდგენი

______________________________ ____________________________________________

 სახელი, გვარი                                                                            წოდება 
_____________________________________________________________________________

თანამდებობა

________________________ ხელმოწერა 
დანართი №1.2

წახალისებაზე უფლებამოსილების მქონე

თანამდებობის პირების ნუსხა
	თანამდებობის პირი
	სამხედრო მოსამსახურეთა
წრე
	წახალისების

სახეები

	1. საქართველოს თავდაცვის

ძალების მეთაური
	1.1. სისტემის სამხედრო მოსამსახურე
	მადლობის გამოცხადება, საპატიო

სიგელის მიცემა, ფასიანი საჩუქრის მიცემა, მოკლევადიანი შვებულების მიცემა,

დისციპლინური 

პასუხისმგებლობის ვადაზე ადრე მოხსნა

	2. საქართველოს თავდაცვის ძალების

მეთაურის მოადგილე ‒ გენერალური

შტაბის უფროსი
	2.1. დაქვემდებარებული დანაყოფის

საშტატო თანამდებობაზე დანიშნული,

სამხედრო მოსამსახურე
	მადლობის გამოცხადება, საპატიო

სიგელის მიცემა, მოკლევადიანი შვებულების მიცემა,

დისციპლინური 

პასუხისმგებლობის ვადაზე ადრე მოხსნა

	3. სარდალი 
მეთაური (ბრიგადა, ბატალიონი, ესკადრილია); 

უფროსი (ეროვნული გვარდია, გენერალური შტაბის დეპარტამენტი, ცალკეული სამმართველო და ცენტრი) 

ხელმძღვანელი (ჯარების ლოჯისტიკური უზრუნველყოფის სარდლობის ცენტრი/ბაზა, 

წვრთნებისა და სამხედრო განათლების სარდლობის სკოლა/ცენტრი/აკადემია/კოლე-ჯი, 

სამხედრო სარიტუალო სამსახური და სამხედრო-საჩვენებელი ორკესტრი, 

სპეციალური ოპერაციების სარდლობის მაიორ გელა ჭედიას სახელობის სპეციალური ოპერაციების საწვრთნელი ცენტრი, 

ავიაციისა და საჰაერო თავდაცვის სარდლობის საჰაერო ოპერაციების ცენტრი, 

საქართველოს თავდაცვის ძალების ქვედანაყოფის ასეული, ბატარეა, კურსი, რგოლი, ჯგუფი). 
	3.1. დაქვემდებარებული დანაყოფის 

საშტატო თანამდებობაზე დანიშნული, 

სამხედრო მოსამსახურე 
	მადლობის გამოცხადება, საპატიო

სიგელის მიცემა, მოკლევადიანი შვებულების მიცემა,

დისციპლინური 

პასუხისმგებლობის ვადაზე ადრე მოხსნა



	4. უფროსი (სამხედრო პოლიცი-ის
დეპარტამენტი, სამხედრო
დაზვერვის დეპარტამენტი)
	4.1. დაქვემდებარებული დანაყოფის

საშტატო თანამდებობაზე დანიშნული

სამხედრო მოსამსახურე


	მადლობის გამოცხადება, საპატიო

სიგელის მიცემა, მოკლევადიანი შვებულების მიცემა,

დისციპლინური 

პასუხისმგებლობის ვადაზე ადრე მოხსნა



	5. მეთაური (საზღვარგარეთ სა-ერთაშორისო მშვიდობისა და უსაფრთხოების შენარჩუნებისა და აღდგენის
ოპერაციებში და სხვა
სახის სამშვიდობო საქმიანობაში მივლინებული საქართველოს თავდაცვის
ძალების დანაყოფი/ჯგუფი)
	5.1. დაქვემდებარებული

დანაყოფის/ჯგუფის რიგითების,

კაპრალების, სერჟანტების,

უმცროსი და უფროსი ოფიცრების

შემადგენლობა

 
	მადლობის გამოცხადება, საპატიო

სიგელის მიცემა, მოკლევადიანი შვებულების მიცემა,

დისციპლინური 

პასუხისმგებლობის ვადაზე ადრე მოხსნა

 

	6. ხელმძღვანელი
(საჯარო სამართლის იურიდიული პირი)
გარდა, ამ დანართის მე-7 და მე-8 გრაფით

გათვალისწინებული შემთხვევისა
	6.1. დაქვემდებარებული დანაყოფის

საშტატო თანამდებობაზე

დანიშნული 
სამხედრო მოსამსახურე


	მადლობის გამოცხადება, საპატიო

სიგელის მიცემა, მოკლევადიანი შვებულების მიცემა,

დისციპლინური 

პასუხისმგებლობის ვადაზე ადრე მოხსნა

 

	7. სსიპ ‒ დავით აღმაშენებლის

სახელობის საქართველოს

ეროვნული თავდაცვის

აკადემიის რექტორი
	7.1. დაქვემდებარებული დანაყოფის

საშტატო თანამდებობაზე

დანიშნული

სამხედრო მოსამსახურე და 
აკადემიის მსმენელი
	 

მადლობის გამოცხადება, საპატიო სიგელის მიცემა, ფასიანი საჩუქრის მიცემა, მოკლევადიანი შვებულების მიცემა,

დისციპლინური 

პასუხისმგებლობის ვადაზე ადრე მოხსნა

	
	7.2. იუნკერი
	მადლობის გამოცხადება, საპატიო

სიგელის მიცემა, ფასიანი საჩუქრის მიცემა, მოკლევადიანი შვებულების მიცემა

	8. სსიპ ‒ გენერალ გიორგი კვინიტაძის სახელობის კადეტთა სამხედრო

ლიცეუმის დირექტორი
	8.1. დაქვემდებარებული დანაყოფის

საშტატო თანამდებობაზე

დანიშნული 
სამხედრო მოსამსახურე
	მადლობის გამოცხადება, საპატიო

სიგელის მიცემა, ფასიანი საჩუქრის მიცემა, მოკლევადიანი შვებულების მიცემა,

დისციპლინური 

პასუხისმგებლობის ვადაზე ადრე მოხსნა


შენიშვნა:
1. ამ დანართში მითითებული წახალისების სახეები სამხედრო მოსამსახურეთა მიმართ გამოიყენება თავდაცვის კოდექსის მოთხოვნათა გათვალისწინებით.

2. საქართველოს თავდაცვის მინისტრი უფლებამოსილია სამინისტროს სისტემის სამხედრო მოსამსახურის მიმართ გამოიყენოს თავდაცვის კოდექსის 137-ე მუხლის მე-2 ნაწილით გათვალისწინებული ნებისმიერი წახალისების სახე.
3. მივლინებული, სასწავლებლად წარგზავნილი ან ოპერატიულ მართვაში გადაცემული დანაყოფის სამხედრო მოსამსახურის წახალისება ხორციელდება ამ დანართით განსაზღვრული წესის შესაბამისად, იმ უფლებამოსილი თანამდებობის პირის მიერ, რომელსაც წახალისების მომენტში ექვემდებარება წასახალისებელი სამხედრო მოსამსახურე.

დანართი №2
საქართველოს თავდაცვის სამინისტროს სისტემის სამხედრო მოსამსახურეთა 
დისციპლინურ გადაცდომათა ნუსხა
თავი I

ზოგადი დებულებები

მუხლი 1. ნუსხის რეგულირების საგანი 
 საქართველოს თავდაცვის სამინისტროს სისტემის სამხედრო მოსამსახურეთა დისციპლინურ გადაცდომათა ნუსხა (შემდგომში ‒ ნუსხა) განსაზღვრავს, თუ რომელი ქმედება წარმოადგენს დისციპლინურ გადაცდომას, აგრეთვე განსაზღვრავს დისციპლინური პასუხისმგებლობის ზომას, რომელიც ეკისრება დისციპლინური გადაცდომის ჩამდენ პირს. 
მუხლი 2. ტერმინთა განმარტება 
ნუსხაში გამოყენებულ ტერმინებს აქვთ შემდეგი მნიშვნელობა: 

1. არაეთიკური ქცევა – საქართველოს თავდაცვის სამინისტროს სისტემის სამხედრო მოსამსახურეთა ეთიკის კოდექსით გათვალისწინებული ქმედება.
2. არაერთგზის ჩადენა – დისციპლინური პასუხისმგებლობის მოქმედების პერიოდში იმავე სახის დისციპლინური გადაცდომის განმეორებით ჩადენა, ხოლო იუნკერის შემთხვევაში ‒ სასწავლო წლის დაწყებიდან მომდევნო სასწავლო წლის დაწყებამდე პერიოდში (პირველ კურსზე მყოფი იუნკრისთვის − სამხედრო სასწავლებელში ჩარიცხვის დღიდან მომდევნო სასწავლო წლის დაწყებამდე პერიოდში) იმავე სახის დისციპლინური გადაცდომის განმეორებით ჩადენა.
3. დასვენების უფლების შეზღუდვა – წვევამდელთა ეროვნულ სამხედრო სამსახურში მყოფი სამხედრო მოსამსახურის მიერ დასვენებისა და უქმე დღეების გამოყენების უფლების შეზღუდვა.
4. დაქვემდებარებული − თანამდებობით ან/და სამხედრო წოდებით ქვემდგომი პირი, რომელიც ვალდებულია შეასრულოს უფროსის კანონიერი ბრძანება.
5. დისციპლინური გადაცდომა – სამხედრო მოსამსახურის ქმედება, რომელიც არღვევს სამხედრო დისციპლინას და რომლის ჩამდენისათვის ეს ბრძანება ითვალისწინებს დისციპლინური პასუხისმგებლობის დაკისრებას.
6. იუნკერი − სამხედრო სასწავლებლის სტუდენტი, რომელმაც სტუდენტის სტატუსი მოიპოვა ბაკალავრიატის საგანმანათლებლო პროგრამაზე „უმაღლესი განათლების შესახებ“ საქართველოს კანონით დადგენილი წესით.
7. რიგგარეშე განწესი ‒ სამხედრო მოსამსახურის სადღეღამისო განწესის შემადგენლობაში მორიგეობა მისთვის განსაზღვრულ მორიგეობაზე მეტი ოდენობით. რიგგარეშე განწესში დანიშვნაში არ იგულისხმება საბრძოლო მორიგეობაზე ან დაცვის სამსახურში დანიშვნა.
8. სადისციპლინო ქულა − იუნკრისთვის სასწავლო წლის დაწყებიდან მომდევნო სასწავლო წლის დაწყებამდე პერიოდში (პირველ კურსზე მყოფი იუნკრისთვის − სამხედრო სასწავლებელში ჩარიცხვის დღიდან მომდევნო სასწავლო წლის დაწყებამდე პერიოდში) მინიჭებული 100 სადისციპლინო ქულა, რომელიც მის მიერ დისციპლინური გადაცდომის ჩადენის შემთხვევაში მცირდება ამ ბრძანებით დადგენილი ოდენობით.
9. სამინისტრო ‒ საქართველოს თავდაცვის სამინისტრო.
10.  სამსახურში (მათ შორის, სამხედრო სასწავლებელში, სამკურნალო დაწესებულებაში ან მივლინების ადგილას) გამოუცხადებლობა – სამხედრო მოსამსახურის არასაპატიო მიზეზით: 
ა) სამსახურში (მათ შორის, სამხედრო სასწავლებელში, სამკურნალო დაწესებულებაში ან მივლინების ადგილას) გამოცხადებისათვის დადგენილ დროზე 2 საათზე მეტი დროის დაგვიანებით, სამუშაო დროის დასრულებამდე გამოუცხადებლობა; 

ბ) უფლებამოსილი პირის მიერ, სამსახურიდან (მათ შორის, სამხედრო სასწავლებლიდან, მივლინების ადგილიდან) დროებით გათავისუფლებული სამხედრო მოსამსახურის სამსახურში (მათ შორის, სამხედრო სასწავლებლიდან, მივლინების ადგილიდან) გამოძახების შემთხვევაში, შეტყობინებაში მითითებულ დღეს სამუშაო დროის განმავლობაში გამოუცხადებლობა.
11.  სამსახურში (მათ შორის, სამხედრო სასწავლებელში, მივლინების ადგილას ან სამკურნალო დაწესებულებაში) დაგვიანება ‒ სამხედრო მოსამსახურის არასაპატიო მიზეზით: 

ა) გამოცხადება სამსახურში (მათ შორის, სამხედრო სასწავლებელში, მივლინების ადგილას ან სამკურნალო დაწესებულებაში) გამოცხადებისათვის დადგენილ დროზე 15 წუთიდან 2 საათამდე დაგვიანებით; 

ბ) კალენდარული წლის განმავლობაში, გამოცხადებისათვის დადგენილ დროზე 15 წუთამდე დაგვიანებით გამოცხადების მე-3 და ყოველი მომდევნო შემთხვევა.
12.  სამხედრო დისციპლინა ‒ სამხედრო მოსამსახურის მიერ საქართველოს კანონმდებლობის, სამხედრო წესდებების მოთხოვნებისა და ეთიკის ნორმების დაცვა.
13.  სამხედრო მოსამსახურე – სამხედრო მოსამსახურის სტატუსის მქონე პირი.
14.  სამხედრო სასწავლებელი − საჯარო სამართლის იურიდიული პირი ‒ დავით აღმაშენებლის სახელობის საქართველოს ეროვნული თავდაცვის აკადემია.
15. საპატიო მიზეზი − სამხედრო მოსამსახურის ან მისი ოჯახის წევრის ავადმყოფობა, ოჯახის წევრის (პირის მეუღლე, შვილი და გერი, აგრეთვე მასთან მუდმივად მცხოვრები სხვა პირი) ან ახლო ნათესავის (მშობელი, და და ძმა, შვილის/გერის შვილი და შვილიშვილი) გარდაცვალება ან სხვა განსაკუთრებული ობიექტური გარემოება, რომელიც სამხედრო მოსამსახურეს მისთვის დაკისრებული მოვალეობების შესრულებისგან გათავისუფლების საფუძველს აძლევს. საპატიო მიზეზი დადასტურებული უნდა იქნეს შესაბამისი დოკუმენტით, გარდა იმ შემთხვევისა, როდესაც აღნიშნული მიზეზის დოკუმენტურად დადასტურება შეუძლებელია.
16.  უფროსი – სამსახურებრივი მდგომარეობის ან/და სამხედრო წოდების მიხედვით ზემდგომი პირი, რომელსაც უფლება აქვს გასცეს შესასრულებლად სავალდებულო ბრძანება ან დავალება დაქვემდებარებულისადმი და შეამოწმოს მისი შესრულება.
თავი II

დისციპლინური გადაცდომა

მუხლი 3. ბრძანების არაჯეროვნად შესრულება ან შეუსრულებლობა 
1. უფროსის დადგენილი წესით გაცემული ბრძანების დაქვემდებარებულის მიერ არაჯეროვნად შესრულება ან შეუსრულებლობა, რომელიც არ შეიცავს დანაშაულის ნიშნებს, გამოიწვევს შენიშვნას ან საყვედურს ან რიგგარეშე განწესში დანიშვნას ან წოდებრივი სარგოს 10%-ის დაქვითვას 3 თვემდე ვადით, ან არაუმეტეს 40 სადისციპლინო ქულის დაკლებას. 
2. იგივე ქმედება ჩადენილი არაერთგზის, გამოიწვევს 2 დასვენების დღის უფლების შეზღუდვას ან წოდებრივი სარგოს 15%-ის დაქვითვას 3 თვემდე ვადით ან სამსახურიდან გათავისუფლებას, ან არაუმეტეს 60 სადისციპლინო ქულის დაკლებას. 

მუხლი 4. ფუნქციონალური მოვალეობის არაჯეროვნად შესრულება ან შეუსრულებლობა 
1. კანონმდებლობით დადგენილი წესით განსაზღვრული ფუნქციონალური მოვალეობის არაჯეროვნად შესრულება ან შეუსრულებლობა გამოიწვევს შენიშვნას ან საყვედურს ან რიგგარეშე განწესში დანიშვნას, ან წოდებრივი სარგოს 10%-ის დაქვითვას 3 თვემდე ვადით, ან არაუმეტეს 20 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს 3 დასვენების დღის უფლების შეზღუდვას ან წოდებრივი სარგოს 20%-ის დაქვითვას 3 თვემდე ვადით, ან სამსახურიდან გათავისუფლებას, ან არაუმეტეს 30 სადისციპლინო ქულის დაკლებას. 
მუხლი 5. ავადმყოფობის სიმულაცია 
1. ავადმყოფობის სიმულაცია ან სხეულის თვითდაზიანება, რომელიც არ შეიცავს დანაშაულის ნიშნებს, გამოიწვევს რიგგარეშე 2 განწესში დანიშვნას ან წოდებრივი სარგოს 20%-ის დაქვითვას 3 თვემდე ვადით ან არაუმეტეს 30 სადისციპლინო ქულის დაკლებას. 
2. იგივე ქმედება ჩადენილი არაერთგზის, გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას. 

მუხლი 6. საბრძოლო მორიგეობის წესის დარღვევა 

1. საბრძოლო მორიგეობის წესის დარღვევა, რომელიც არ შეიცავს დანაშაულის ნიშნებს, გამოიწვევს საყვედურს ან რიგგარეშე განწესში დანიშვნას ან წოდებრივი სარგოს 10%-ის დაქვითვას 3 თვემდე ვადით. 

2. იგივე ქმედება ჩადენილი არაერთგზის, გამოიწვევს 2 დასვენების დღის უფლების შეზღუდვას ან წოდებრივი სარგოს 15%-ის დაქვითვას 3 თვემდე ვადით. 
მუხლი 7. სადღეღამისო განწესის შესრულების წესის დარღვევა 

1. სადღეღამისო განწესის შემადგენლობაში შემავალი სამხედრო მოსამსახურის მიერ სადღეღამისო განწესის შესრულების წესის დარღვევა ან არაჯეროვნად შესრულება, რომელიც არ შეიცავს დანაშაულის ნიშნებს, გამოიწვევს შენიშვნას ან საყვედურს ან წოდებრივი სარგოს 10%-ის დაქვითვას 3 თვემდე ვადით ან არაუმეტეს 40 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს 2 დასვენების დღის უფლების შეზღუდვას ან წოდებრივი სარგოს 15%-ის დაქვითვას 3 თვემდე ვადით ან არაუმეტეს 60 სადისციპლინო ქულის დაკლებას.

მუხლი 8. არასწორი ინფორმაციის მიწოდება 

1. უფროსისათვის კანონმდებლობით განსაზღვრული არასწორი სამსახურებრივი ან პერსონალური ინფორმაციის მიწოდება, გამოიწვევს საყვედურს ან რიგგარეშე განწესში დანიშვნას ან წოდებრივი სარგოს 10%-ის დაქვითვას 3 თვემდე ვადით ან არაუმეტეს 40 სადისციპლინო ქულის დაკლებას. 


2. სასწავლო პროცესთან დაკავშირებით ლექტორისათვის/ინსტრუქტორისათვის/მასწავლებლისათვის არასწორი ინფორმაციის მიწოდება გამოიწვევს საყვედურს ან არაუმეტეს 40 სადისციპლინო ქულის დაკლებას.

3. ამ მუხლის პირველი და მე-2 პუნქტიებით განსაზღვრული ქმედება ჩადენილი არაერთგზის, გამოიწვევს 3 დასვენების დღის უფლების შეზღუდვას ან წოდებრივი სარგოს 20%-ის დაქვითვას 3 თვემდე ვადით, ან სამსახურიდან გათავისუფლებას, ან არაუმეტეს 60 სადისციპლინო ქულის დაკლებას. 
შენიშვნა:
1. ამ მუხლის მიზნებისათვის პერსონალურია ინფორმაცია, რომლის მიწოდებამ შესაძლოა გავლენა მოახდინოს სამხედრო სამსახურთან დაკავშირებულ სამართლებრივ ურთიერთობებზე.
2. ამ მუხლის მიზნებისათვის სასწავლო პროცესთან დაკავშირებულია ინფორმაცია, რომელმაც შეიძლება გავლენა იქონიოს სამხედრო მოსამსახურის სწავლის შედეგებზე.
მუხლი 9. მცდარი მონაცემების შეტანა 
1. ოფიციალურ დოკუმენტში, ელექტრონულ მონაცემთა ბაზაში მცდარი მონაცემების შეტანა, რომელიც არ შეიცავს დანაშაულის ნიშნებს, გამოიწვევს რიგგარეშე განწესში დანიშვნას ან სამხედრო წოდების ერთი საფეხურით დაქვეითებას, ან წოდებრივი სარგოს 20%-ის დაქვითვას 3 თვემდე ვადით, ან არაუმეტეს 40 სადისციპლინო ქულის დაკლებას. 
2. იგივე ქმედება ჩადენილი არაერთგზის, გამოიწვევს სამსახურიდან გათავისუფლებას ან სამხედრო სასწავლებლიდან გარიცხვას, ან 4 დასვენების დღის უფლების შეზღუდვას. 
მუხლი 10. უკანონო ბრძანების გაცემა 
1. უფროსის მიერ დაქვემდებარებულისადმი ბრძანების გაცემა, რომელიც სცილდება მისი უფლებამოსილების ფარგლებს და ეწინააღმდეგება კანონმდებლობის მოთხოვნებს, გამოიწვევს საყვედურს ან წოდებრივი სარგოს 20%-ის დაქვითვას 3 თვემდე ვადით. 
2. იგივე ქმედება ჩადენილი არაერთგზის, გამოიწვევს სამსახურიდან გათავისუფლებას. 

მუხლი 11. მხედრული მისალმების წესის დარღვევა 
1. მხედრული სალმის მიუცემლობა ან მისი მიცემის დადგენილი წესების დარღვევა გამოიწვევს შენიშვნას ან არაუმეტეს 10 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს საყვედურს ან 1 დასვენების დღის უფლების შეზღუდვას, ან წოდებრივი სარგოს 5%-ის დაქვითვას 3 თვემდე ვადით, ან არაუმეტეს 20 სადისციპლინო ქულის დაკლებას. 

მუხლი 12. დაგვიანება 

1. სამსახურში (მათ შორის, სამხედრო სასწავლებელში, სამკურნალო დაწესებულებაში ან მივლინების ადგილას) არასაპატიო მიზეზით დაგვიანებით გამოცხადება გამოიწვევს შენიშვნას ან საყვედურს, ან არაუმეტეს 10 სადისციპლინო ქულის დაკლებას.
2. იგივე ქმედება ჩადენილი არაერთგზის, გამოიწვევს 2 დასვენების დღის უფლების შეზღუდვას ან წოდებრივი სარგოს 10%-ის დაქვითვას 3 თვემდე ვადით, ან 30 სადისციპლინო ქულის დაკლებას. 
მუხლი 13. გამოუცხადებლობა 
1. სამსახურში (მათ შორის, სამხედრო სასწავლებელში, სამკურნალო დაწესებულებაში ან მივლინების ადგილას) არასაპატიო მიზეზით გამოუცხადებლობა გამოიწვევს საყვედურს ან რიგგარეშე განწესში დანიშვნას, ან წოდებრივი სარგოს 10%-ის დაქვითვას 3 თვემდე ვადით, ან არაუმეტეს 50 სადისციპლინო ქულის დაკლებას. 
2. იგივე ქმედება ჩადენილი არაერთგზის, გამოიწვევს 2 დასვენების დღის უფლების შეზღუდვას, წოდებრივი სარგოს 20%-ის დაქვითვას 3 თვემდე ვადით, ან სამხედრო სასწავლებლიდან გარიცხვას. 

 მუხლი 14. თვითნებური მიტოვება 
სამსახურში (მათ შორის, სამხედრო სასწავლებელში, მივლინების ადგილას ან სამკურნალო დაწესებულებაში) საპატიო მიზეზის გარეშე 2 დღე-ღამემდე ვადით გამოუცხადებლობა ან სამსახურის ადგილის, სამხედრო სასწავლებლის, მივლინების ადგილის ან სამკურნალო დაწესებულების საპატიო მიზეზის გარეშე მიტოვება გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას.
შენიშვნა: 
ამ მუხლის მოქმედება არ ვრცელდება მე-12 და მე-13 მუხლებით გათვალისწინებულ შემთხვევებზე. 

მუხლი 15. სიმთვრალე 

1. ალკოჰოლური სასმელის მიღება ან ალკოჰოლური სასმელის ზემოქმედების ქვეშ ყოფნა სამსახურში (მათ შორის, სამხედრო სასწავლებელში, მივლინების ადგილას ან სამკურნალო დაწესებულებაში) ან სამსახურებრივი მოვალეობის შესრულებისას, ან სამსახურებრივი ავტოსატრანსპორტო საშუალების მართვისას, ან სამხედრო ფორმის ტანსაცმელში მყოფი სამხედრო მოსამსახურის მიერ საზოგადოებრივი თავშეყრის ადგილებში, გამოიწვევს 2 რიგგარეშე განწესში დანიშვნას ან 2 დასვენების დღის უფლების შეზღუდვას ან წოდებრივი სარგოს 30%-ის დაქვითვას 3 თვის ვადით, ან 70 სადისციპლინო ქულის დაკლებას. 

2. ამ მუხლის პირველი პუნქტით გათვალისწინებული ქმედება ჩადენილი არაერთგზის, გამოიწვევს 4 რიგგარეშე განწესში დანიშვნას, ან 4 დასვენების დღის უფლების შეზღუდვას, ან სამსახურიდან გათავისუფლებას, ან სამხედრო სასწავლებლიდან გარიცხვას. 

3. ამ მუხლის პირველი პუნქტით გათვალისწინებული ქმედება, რომელმაც სამინისტროს სისტემაში შემავალი ქვედანაყოფისათვის ან/და საჯარო სამართლის იურიდიული პირებისათვის ქონებრივი ზიანის მიყენება გამოიწვია, ან, რასაც თან ახლდა სამხედრო მოსამსახურის არაეთიკური ქცევა, გამოიწვევს 4 რიგგარეშე განწესში დანიშვნას, ან 4 დასვენების დღის უფლების შეზღუდვას, ან სამსახურიდან გათავისუფლებას, ან სამხედრო სასწავლებლიდან გარიცხვას. 

მუხლი 16. ალკოჰოლური სასმელის შეტანა 
ალკოჰოლური სასმელის შეტანა (გარდა სამინისტროს ინიციატივით, სადღესასწაულო დღეების სიმბოლურად აღნიშვნის ან/და საპროტოკოლო ღონისძიების ჩატარებისას სამინისტროს სტრუქტურული ერთეულების/ქვედანაყოფებისა და მის სისტემაში მოქმედი საჯარო სამართლის იურიდიული პირების დისლოკაციის ადგილებზე ალკოჰოლური სასმელის შეტანის შემთხვევებისა) სამსახურის (მათ შორის, სამხედრო სასწავლებელში, მივლინების ადგილას ან სამკურნალო დაწესებულებაში) ადგილზე გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას, ან სამხედრო სასწავლებლიდან გარიცხვას.
მუხლი 17. შემოწმებისათვის თავის არიდება 
ალკოჰოლური სიმთვრალის დასადგენად შემოწმებისათვის თავის არიდება გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას.

მუხლი 18. ნარკოტიკული საშუალების (მათ შორის, მცენარე კანაფის ან მარიხუანის), მისი ანალოგის ან პრეკურსორის შეტანა
ნარკოტიკული საშუალების (მცენარე კანაფის ან მარიხუანის), მისი ანალოგის ან პრეკურსორის შეტანა სამსახურის (მათ შორის, სამხედრო სასწავლებელში, მივლინების ადგილას ან სამკურნალო დაწესებულებაში) ადგილზე გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას.
მუხლი 19. ნარკოტიკული საშუალების (მათ შორის, მცენარე კანაფის ან მარიხუანის) მისი ანალოგის ან პრეკურსორის მოხმარების ფაქტის დასადგენად შემოწმებისათვის თავის არიდება
ნარკოტიკული საშუალების (მცენარე კანაფის ან მარიხუანის) მისი ანალოგის ან პრეკურსორის მოხმარების ფაქტის დასადგენად შემოწმებისათვის თავის არიდება გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას.
მუხლი 20. ნარკოტიკული საშუალების (მათ შორის, მცენარე კანაფის ან მარიხუანის) უკანონო დამზადება, შეძენა, შენახვა, გადაზიდვა, გადაგზავნა

ნარკოტიკული საშუალების (მათ შორის, მცენარე კანაფის ან მარიხუანის) უკანონო დამზადების, შეძენის, შენახვის, გადაზიდვის ან გადაგზავნის ფაქტის დადასტურება გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას.
მუხლი 21. საკვალიფიკაციო ფიზიკური ნორმატივების შეუსრულებლობა 
1. საკვალიფიკაციო ფიზიკური ნორმატივების შეუსრულებლობა, გამოიწვევს 2 რიგგარეშე განწესში დანიშვნას ან შენიშვნას ან არაუმეტეს 15 სადისციპლინო ქულის დაკლებას.

2. დადგენილი წესით საკვალიფიკაციო ფიზიკური ნორმატივების:

ა) პირველი გადაბარებისას უარყოფითი შედეგის მიღება, გამოიწვევს 3 დასვენების დღის უფლების შეზღუდვას ან საყვედურს, ან სამხედრო სასწავლებლიდან გარიცხვას; 
ბ) მეორე გადაბარებისას უარყოფითი შედეგის მიღება გამოიწვევს 4 დასვენების დღის უფლების შეზღუდვას ან წოდებრივი სარგოს 15%-ის დაქვითვას 6 თვის ვადით.
მუხლი 22. აზარტულ ან გასართობ თამაშში მონაწილეობა 
1. „ლატარიების, აზარტული და მომგებიანი თამაშობების მოწყობის შესახებ“ საქართველოს კანონით გათვალისწინებულ აზარტულ ან/და მომგებიან თამაშში/აზარტულ ტურნირში (მათ შორის, სისტემურ-ელექტრონული ფორმით ორგანიზებული), გარდა წამახალისებელი გათამაშებისა, მონაწილეობა გამოიწვევს 3 რიგგარეშე განწესში დანიშვნას ან სამსახურიდან გათავისუფლებას ან 4 დასვენების დღის უფლების შეზღუდვას ან სამხედრო სასწავლებლიდან გარიცხვას.

2. სამხედრო მოსამსახურის მიერ სამსახურში (მათ შორის, სამხედრო სასწავლებელში, მივლინების ადგილას ან სამკურნალო დაწესებულებაში) ისეთ გასართობ თამაშში (გარდა სპორტული შეჯიბრების მიზნით ოფიციალურად ჩატარებული თამაშობისა) მონაწილეობა, რომელიც ტარდება ბანქოს ან/და კამათლის გამოყენებით, აგრეთვე ნებისმიერ სხვა თამაშში (გარდა სპორტული შეჯიბრების მიზნით ოფიციალურად ჩატარებული თამაშობისა) მონაწილეობა, თუ ეს თამაში ტარდება სანაძლეოს საფუძველზე ან/და მოგების მიღების მიზნით, გამოიწვევს 2 დასვენების დღის უფლების შეზღუდვას ან სამსახურიდან გათავისუფლებას, ან სამხედრო სასწავლებლიდან გარიცხვას.

მუხლი 23. სამსახურებრივი ინფორმაციის ან/და პერსონალური მონაცემით უკანონოდ სარგებლობა 

სამსახურებრივი ინფორმაციის (მათ შორის, ნახატი, მაკეტი, რუკა, გეგმა, სქემა, ელექტრონული ინფორმაცია, ვიდეო/აუდიოჩანაწერები და სხვა) ან/და სხვისი პერსონალური მონაცემით სარგებლობა საკუთარი ან/და სხვა პირთა კერძო ინტერესების დასაკმაყოფილებლად, რომელიც არ შეიცავს დანაშაულის ნიშნებს, გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას.

მუხლი 24. სამინისტროს სისტემისა და სამხედრო სამსახურის დისკრედიტაციისკენ მიმართული ქმედება

სოციალური ქსელების, კავშირგაბმულობის ან/და მედიასაშუალებებით ან/და სხვა ნებისმიერი ფორმით სამინისტროს სისტემისა და სამხედრო სამსახურის დისკრედიტაციისკენ მიმართული ქმედება, გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას.

მუხლი 25. ჩხუბი 
1. ჩხუბში ან სხვაგვარ ფიზიკურ დაპირისპირებაში მონაწილეობა, რომელიც არ შეიცავს დანაშაულის ნიშნებს, გამოიწვევს 2 რიგგარეშე განწესში დანიშვნას ან წოდებრივი სარგოს 20%-ის დაქვითვას 3 თვემდე ვადით ან სამსახურიდან გათავისუფლებას ან არაუმეტეს 60 სადისციპლინო ქულის დაკლებას ან სამხედრო სასწავლებლიდან გარიცხვას. 

2. იგივე ქმედება, ჩადენილი არაერთგზის, გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას. 
მუხლი 26. არაეთიკური ქცევა 
1. სამსახურში (მათ შორის, სამხედრო სასწავლებელში, მივლინების ადგილას ან სამკურნალო დაწესებულებაში) ან სამხედრო ფორმის ტანსაცმელში მყოფი სამხედრო მოსამსახურის მიერ საზოგადოებრივი თავშეყრის სხვა ადგილებში ჩადენილი არაეთიკური ქცევა, რომელიც ამ ნუსხაში სახელდებით არ არის მოხსენებული, გამოიწვევს შენიშვნას ან საყვედურს ან არაუმეტეს 20 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს 2 დასვენების დღის უფლების შეზღუდვას ან წოდებრივი სარგოს 10%-ის დაქვითვას 3 თვემდე ვადით ან არაუმეტეს 40 სადისციპლინო ქულის დაკლებას. 
მუხლი 27. თამბაქოს მოწევა 
1. თამბაქოს მოწევა, გარდა ამისთვის სპეციალურად გამოყოფილი ადგილისა, გამოიწვევს შენიშვნას ან საყვედურს, ან რიგგარეშე განწესში დანიშვნას, ან არაუმეტეს 10 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს 2 დასვენების დღის უფლების შეზღუდვას ან წოდებრივი სარგოს 10%-ის დაქვითვას 3 თვემდე ვადით, ან 20 სადისციპლინო ქულის დაკლებას.

მუხლი 28. სქესობრივი კავშირი ან სექსუალური ხასიათის სხვაგვარი ქმედება 
სამსახურის (მათ შორის, სამხედრო სასწავლებელში, მივლინების ადგილას ან სამკურნალო დაწესებულებაში) ადგილას სქესობრივი კავშირი ან სექსუალური ხასიათის სხვაგვარი ქმედება გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას.

მუხლი 29. სექსუალური შევიწროება 
სამხედრო მოსამსახურის მიერ პირის სექსუალური შევიწროება, თუ ამგვარი ქმედება არ წარმოადგენს საქართველოს სისხლის სამართლის კოდექსით გათვალისწინებულ დანაშაულს ან/და 28-ე მუხლით განსაზღვრულ დისციპლინურ გადაცდომას, გამოიწვევს 2 დასვენების დღის უფლების შეზღუდვას ან წოდებრივი სარგოს 15%-ის დაქვითვას 3 თვის ვადით, ან სამხედრო სასწავლებლიდან გარიცხვას. 
მუხლი 30. სამხედრო ფორმის ტანსაცმლის ტარების წესის დარღვევა 
1. სამხედრო ფორმის ტანსაცმლის და განმასხვავებელი ნიშნების ტარების წესის დარღვევა, გამოიწვევს შენიშვნას ან საყვედურს, ან არაუმეტეს 10 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს საყვედურს ან 2 დასვენების დღის უფლების შეზღუდვას ან წოდებრივი სარგოს 10%-ის დაქვითვას 3 თვემდე ვადით ან არაუმეტეს 20 სადისციპლინო ქულის დაკლებას. 

მუხლი 31. სამხედრო სამსახურისათვის შეუფერებელი ვარცხნილობა 
1. თმისა და წვერ-ულვაშის ვარცხნილობის ტარების წესის (დანართი №2.1) დარღვევა გამოიწვევს შენიშვნას ან საყვედურს, ან არაუმეტეს 10 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს საყვედურს ან 1 დასვენების დღის უფლების შეზღუდვას ან წოდებრივი სარგოს 5%-ის დაქვითვას 3 თვემდე ვადით, ან არაუმეტეს 20 სადისციპლინო ქულის დაკლებას. 

მუხლი 32. სამკაულის ტარება 
1. სამკაულის (გარდა მცირე ზომის რელიგიური დანიშნულების სამკაულისა) ტარება (დანართი №2.2) , რომელმაც შეიძლება ხელი შეუშალოს სამხედრო მოსამსახურეს დაკისრებული მოვალეობების სრულყოფილად განხორციელებაში, ასევე ძვირფასი მასალისაგან დამზადებული სამკაულის (გარდა საქორწინო ბეჭდის) ტარება, გამოიწვევს შენიშვნას ან არაუმეტეს 15 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს 1 დასვენების დღის უფლების შეზღუდვას ან წოდებრივი სარგოს 5%-ის დაქვითვას 3 თვემდე ვადით, ან არაუმეტეს 20 სადისციპლინო ქულის დაკლებას. 


მუხლი 33. სანიტარიულ-ჰიგიენური წესების დარღვევა 
1. სამსახურში (მათ შორის, სამხედრო სასწავლებელში, მივლინების ადგილას ან სამკურნალო დაწესებულებაში) ადგილზე სანიტარიულ-ჰიგიენური წესების დარღვევა გამოიწვევს შენიშვნას ან რიგგარეშე განწესში დანიშვნას, ან არაუმეტეს 15 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს საყვედურს ან 2 დასვენების დღის უფლების შეზღუდვას ან წოდებრივი სარგოს 10%-ის დაქვითვას 3 თვემდე ვადით, ან არაუმეტეს 25 სადისციპლინო ქულის დაკლებას. 
მუხლი 34. სამსახურებრივი ქონების მოვლისა და შენახვის წესის დარღვევა 
1. სამსახურებრივი ქონების მოვლისა და შენახვის წესის დარღვევა, რამაც შეიძლება გამოიწვიოს ამ ქონების დაზიანება, გაუვარგისება, დაკარგვა ან განადგურება (რომელიც არ შეიცავს დანაშაულის ნიშნებს) გამოიწვევს საყვედურს ან 2 რიგგარეშე განწესში დანიშვნას ან წოდებრივი სარგოს 15%-ის დაქვითვას 3 თვემდე ვადით, ან არაუმეტეს 10 სადიციპლინო ქულის დაკლებას.

2. სამსახურებრივი ქონების მოვლისა და შენახვის წესის დარღვევა, რამაც გამოიწვია ამ ქონების დაზიანება, გაუვარგისება, დაკარგვა ან განადგურება (რომელიც არ შეიცავს დანაშაულის ნიშნებს), გამოიწვევს 3 დასვენების დღის უფლების შეზღუდვას ან წოდებრივი სარგოს 20%-ის დაქვითვას 3 თვემდე ვადით, ან არაუმეტეს 40 სადისციპლინო ქულის დაკლებას.

3. ამ მუხლის პირველი და მე-2 პუნქტებით გათვალისწინებული ქმედება ჩადენილი არაერთგზის, გამოიწვევს 4 დასვენების დღის უფლების შეზღუდვას ან წოდებრივი სარგოს 25%-ის დაქვითვას 4 თვემდე ვადით, ან არაუმეტეს 50 სადისციპლინო ქულის დაკლებას.
 მუხლი 35. სამსახურებრივი პირადობის მოწმობის დაკარგვა ან განადგურება


სამსახურებრივი პირადობის მოწმობის (პლასტიკური ბარათის), იარაღის ტარების მოწმობის, იარაღის შემცვლელი ბარათის, ლუქის ან/და ქვედანაყოფის ტერიტორიაზე დასაშვები საშვების დაკარგვა ან განადგურება გამოიწვევს 1 დასვენების დღის უფლების შეზღუდვას ან საყვედურს, ან არაუმეტეს 10 სადისციპლინო ქულის დაკლებას. 
მუხლი 36. სამსახურებრივი ქონების ექსპლუატაციის წესის დარღვევა 
1. სამსახურებრივი ქონების ექსპლუატაციის წესის დარღვევა, რამაც შეიძლება გამოიწვიოს ამ ქონების დაზიანება, გაუვარგისება, დაკარგვა ან განადგურება (რომელიც არ შეიცავს დანაშაულის ნიშნებს), გამოიწვევს 2 რიგგარეშე განწესში დანიშვნას ან წოდებრივი სარგოს 10%-ის დაქვითვას 3 თვემდე ვადით, ან არაუმეტეს 15 სადისციპლინო ქულის დაკლებას.

2. სამსახურებრივი ქონების ექსპლუატაციის წესის დარღვევა, რამაც გამოიწვია ამ ქონების დაზიანება, გაუვარგისება, დაკარგვა ან განადგურება (რომელიც არ შეიცავს დანაშაულის ნიშნებს), გამოიწვევს 3 დასვენების დღის უფლების შეზღუდვას ან წოდებრივი სარგოს 25%-ის დაქვითვას 3 თვემდე ვადით, ან არაუმეტეს 40 სადისციპლინო ქულის დაკლებას.

3. ამ მუხლის პირველი და მე-2 პუნქტით გათვალისწინებული ქმედება ჩადენილი არაერთგზის, გამოიწვევს 4 დასვენების დღის უფლების შეზღუდვას ან წოდებრივი სარგოდან 30%-ის დაქვითვას 4 თვის ვადით, ან 40 სადისციპლინო ქულის დაკლებას.

მუხლი 37. სამსახურებრივი ქონების არასამსახურებრივი მიზნით გამოყენება 
1. სამსახურებრივი ქონების არასამსახურებრივი მიზნით გამოყენება (რომელიც არ შეიცავს დანაშაულის ნიშნებს), გამოიწვევს 3 დასვენების დღის უფლების შეზღუდვას ან წოდებრივი სარგოს 20%-ის დაქვითვას 3 თვემდე ვადით, ან არაუმეტეს 25 სადისციპლინო ქულის დაკლებას.

2. იგივე ქმედება ჩადენილი არაერთგზის, გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას.

მუხლი 38. უსაფრთხოების ნორმების დარღვევა 
1. სამსახურში (მათ შორის, სამხედრო სასწავლებელში, მივლინების ადგილას ან სამკურნალო დაწესებულებაში) ადგილზე დადგენილი უსაფრთხოების ნორმების დარღვევა, აგრეთვე იარაღთან, საბრძოლო ტექნიკასთან ან საბრძოლო მასალებთან მოპყრობის უსაფრთხოების ნორმების დარღვევა, რომელიც არ შეიცავს დანაშაულის ნიშნებს, გამოიწვევს საყვედურს ან 2 რიგგარეშე განწესში დანიშვნას ან წოდებრივი სარგოს 10%-ის დაქვითვას 3 თვემდე ვადით, ან არაუმეტეს 40 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს 3 დასვენების დღის უფლების შეზღუდვას ან წოდებრივი სარგოს 20%-ის დაქვითვას 3 თვემდე ვადით, ან არაუმეტეს 60 სადისციპლინო ქულის დაკლებას. 
მუხლი 39. ცეცხლსასროლი იარაღის არადანიშნულებისამებრ გამოყენება 
1. ცეცხლსასროლი იარაღიდან გასროლა არადანიშნულებისამებრ, რომელიც არ შეიცავს დანაშაულის ნიშნებს, გამოიწვევს 2 რიგგარეშე განწესში დანიშვნას ან წოდებრივი სარგოს 30%-ის დაქვითვას 4 თვის ვადით, ან არაუმეტეს 60 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან სამხედრო სასწავლებლიდან გარიცხვას. 
მუხლი 40. ცეცხლსასროლი იარაღიდან გაუფრთხილებლობით გასროლა 
1. ცეცხლსასროლი იარაღიდან გაუფრთხილებლობით გასროლა, რომელიც არ შეიცავს დანაშაულის ნიშნებს, გამოიწვევს 2 რიგგარეშე განწესში დანიშვნას ან წოდებრივი სარგოს 20%-ის დაქვითვას 3 თვემდე ვადით, ან არაუმეტეს 40 სადისციპლინო ქულის დაკლებას. 
2. იგივე ქმედება ჩადენილი არაერთგზის, გამოიწვევს 4 დასვენების დღის უფლების შეზღუდვას ან სამსახურიდან გათავისუფლებას ან არაუმეტეს 60 სადისციპლინო ქულის დაკლებას ან სამხედრო სასწავლებლიდან გარიცხვას. 

მუხლი 41. ლექციაზე/სემინარზე/გამოცდაზე/მეცადინეობაზე დაგვიანება

1. სამხედრო სასწავლებლის ტერიტორიაზე მყოფი პირის მიერ, აუდიტორული ან/და დისტანციური სასწავლო რეჟიმის დროს, ლექციაზე/სემინარზე/გამოცდაზე/მეცადინეობაზე არასაპატიო მიზეზით:

ა) 15 წუთამდე დაგვიანება გამოიწვევს შენიშვნას ან არაუმეტეს 10 სადისციპლინო ქულის დაკლებას;

ბ) 15 წუთზე მეტი ვადით დაგვიანება საყვედურს ან არაუმეტეს 20 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს 3 დასვენების დღის უფლების შეზღუდვას ან წოდებრივი სარგოს 5%-ის დაქვითვას 3 თვემდე ვადით, ან არაუმეტეს 40 სადისციპლინო ქულის დაკლებას. 

შენიშვნა:
საპატიოდ ითვლება წლის განმავლობაში სამჯერ, ლექციაზე არაუმეტეს 5 წუთით დაგვიანება.


 მუხლი 42. დისტანციური სასწავლო პროცესისათვის განსაზღვრული წესების დარღვევა
1. დისტანციური სასწავლო პროცესისათვის განსაზღვრული წესების შეუსრულებლობა გამოიწვევს შენიშვნას ან არაუმეტეს 15 სადისციპლინო ქულის დაკლებას.

2. იგივე ქმედება, ჩადენილი არაერთგზის გამოიწვევს საყვედურს ან 2 დასვენების დღის უფლების შეზღუდვას ან წოდებრივი სარგოს 5%-ის დაქვითვას 3 თვემდე ვადით, ან არაუმეტეს 20 სადისციპლინო ქულის დაკლებას. 

მუხლი 43. ქცევის წესების დარღვევა

1. ლექციაზე/სემინარზე/პრაქტიკულ მეცადინეობაზე/თვითმომზადებაზე სამხედრო სასწავლებლის ან საგანმანათლებლო საქმიანობის განმახორციელებელი სტრუქტურული ერთეულის ხელმძღვანელის ინდივიდუალური ადმინისტრაციულ-სამართლებრივი აქტით, დადგენილი ქცევის წესების შეუსრულებლობა გამოიწვევს შენიშვნას, ან არაუმეტეს 20 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს საყვედურს ან 2 დასვენების დღის უფლების შეზღუდვას ან წოდებრივი სარგოს 5%-ის დაქვითვას 3 თვემდე ვადით, ან არაუმეტეს 40 სადისციპლინო ქულის დაკლებას.

მუხლი 44. საგანმანათლებლო კონფერენციებში და სემინარებში მონაწილეობა 

1. სამხედრო მოსამსახურის მიერ სამეცნიერო თუ საგანმანათლებლო კონფერენციაში ან სემინარში მონაწილეობა იუნკერის ან მსმენელის სტატუსით ან თუ ამგვარი მონაწილეობა ასოცირდება იუნკერის ან მსმენელის სტატუსთან, დამსაქმებელი დაწესებულების წინასწარი ინფორმირების გარეშე (გარდა იმ შემთხვევისა, როდესაც ეს კონფერენცია ან სემინარი იმართება სამინისტროს ან მის სისტემაში მოქმედი საჯარო სამართლის იურიდიული პირის ორგანიზებით ან მონაწილეობით), გამოიწვევს შენიშვნას, ან არაუმეტეს 15 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს საყვედურს ან 2 დასვენების დღის უფლების შეზღუდვას ან წოდებრივი სარგოს 5%-ის დაქვითვას 3 თვემდე ვადით, ან არაუმეტეს 30 სადისციპლინო ქულის დაკლებას.


მუხლი 45. პლაგიატი და აკადემიური კეთილსინდისიერება 

1. სამხედრო სასწავლებელში პლაგიატის რეგულირების წესის ან/და ტექსტური თანხვედრით გათვალისწინებული პროცენტული რაოდენობის დარღვევა, გამოიწვევს შენიშვნას ან არაუმეტეს 10 სადისციპლინო ქულის დაკლებას. 

2. იგივე ქმედება ჩადენილი არაერთგზის, გამოიწვევს საყვედურს ან არაუმეტეს 60 სადისციპლინო ქულის დაკლებას. 

შენიშვნა: 

ა) შუალედური და დასკვნითი გამოცდების (გარდა საგამოცდო ცენტრში დაწერილი) და სასწავლო კურსის მიმდინარეობის ფარგლებში წარდგენილ ნაშრომებში, ტექსტური თანხვედრა არ უნდა აღემატებოდეს 20%-ს; 

ბ) საბაკალავრო ნაშრომში ტექსტური თანხვედრა არ უნდა აღემატებოდეს 20%-ს; 

გ) სამაგისტრო ნაშრომში ტექსტური თანხვედრა არ უნდა აღემატებოდეს 20%-ს; 

დ) სამეცნიერო-კვლევით ნაშრომებში ტექსტური თანხვედრა არ უნდა აღემატებოდეს 10%-ს.
მუხლი 46. გამოცდის ჩაბარების წესის დარღვევა

სამხედრო სასწავლებელში გამოცდის მიმდინარეობისას გადაწერა ან გადასაწერი საშუალების/ინფორმაციის ქონა გამოიწვევს სამხედრო სასწავლებლიდან გარიცხვას.
დანართი №2.1
თმისა და წვერ-ულვაშის ვარცხნილობის ტარების წესი

1. ქალი სამხედრო მოსამსახურის თმის ტარების წესი: 

თმა არ უნდა იყოს ფორმის ტანსაცმელის საყელოს ქვემოთ, არ უნდა ფარავდეს ყურებს, არ უნდა ჩამოდიოდეს წარბებს ქვემოთ და არ უნდა უშლიდეს ხელს რაიმე ტიპის თავსაბურავის ტარებას. თმა მოწესრიგებულად უნდა იყოს თავზე გადავარცხნილი და არ უნდა ჩანდეს თავსაბურავის წინა ნაწილში. გრძელი თმა უნდა შეიკრას სადად და მოწესრიგებულად საყელოს ქვედა ნაწილის ზემოთ. დასაშვებია თმის სამაგრი ‒ თმის ფერთან მიახლოებული სამკაულების გამოყენება, თუ არ ირღვევა ამ შენიშვნით განსაზღვრული სამკაულის ტარების წესი. 

ქალი სამხედრო მოსამსახურის თმის ტარების სურათი

2. მამაკაცი სამხედრო მოსამსახურის თმის და წვერ-ულვაშის ტარების წესი: 

ა) თმა არ უნდა იყოს 30 მილიმეტრზე მეტი სიგრძის, არ უნდა იყოს ჩამოშლილი ყურებსა და წარბებზე, არ უნდა ეხებოდეს ფორმის ტანსაცმლის საყელოს, გარდა იმ შემთხვევისა, როდესაც იგი უშულოდ კისრის არეშია შეჭრილი. თმა უნდა იყოს დავარცხნილი და საფეთქლის არეში დაბალი;

ბ) წვერი სუფთად უნდა იყოს გაპარსული; 

გ) ნებადართულია ულვაშის ტარება, რომელიც უნდა იყოს ერთ დონეზე შეჭრილი, მოწესრიგებული და დავარცხნილი. ულვაში არ უნდა ფარავდეს ზედა ტუჩის ხაზს. 

მამაკაცი სამხედრო მოსამსახურის თმისა და ულვაშის ტარების სურათი. 

3. აქტიური რეზერვის სამხედრო მოსამსახურეებისათვის თმის და წვერ-ულვაშის ტარების წესი: აქტიური რეზერვის სამხედრო მოსამსახურეებზე არ ვრცელდება ამ შენიშვნის პირველი და მე-2 პუნქტებით განსაზღვრული თმისა და წვერ-ულვაშის ვარცხნილობის ტარების წესი. ამასთან, აღნიშნულ პირს სამხედრო შეკრების გავლის დროს თმა და წვერ-ულვაში უნდა ჰქონდეს მოწესრიგებული და დავარცხნილი.

დანართი №2.2

სამკაულების ტარების წესი

1. სამხედრო ფორმის ტარებისას, სამსახურის ტერიტორიაზე, აგრეთვე სამსახურებრივი მოვალეობის შესრულებისას სამხედრო მოსამსახურეს ეკრძალება:

ა) ძვირფასი მასალისაგან დამზადებული სამკაულის (გარდა საქორწინო ბეჭდის) ტარება;

ბ) სხვა სამკაულების ტარება, გარდა: 

ბ.ა) მცირე ზომის რელიგიური დანიშნულების სამკაულისა (ყელზე ჩამოსაკიდებელი ზონარით);

ბ.ბ) მაჯის საათისა;

ბ.გ) არაუმეტეს 10 მილიმეტრი დიამეტრის საყურისა, აგრეთვე საყურისა, რომლის სიგრძე არ სცდება ყურის ბიბილოს ქვედა ზღვარს და იმავდროულად ყურის ბიბილოს გარე ზედაპირიდან დაშორებულია არაუმეტეს 5 მილიმეტრით;
ბ.დ) თმის სამაგრისა;
ბ.ე) სამინისტროს მიერ გადაცემული სასწავლო კურსის დამთავრების აღმნიშვნელი სამკაულისა.
2. პირველი პუნქტის „ბ.გ“ და „ბ.დ“ ქვეპუნქტებით განსაზღვრული სამკაულების ტარების უფლება აქვს მხოლოდ ქალ სამხედრო მოსამსახურეს.

3. სამხედრო სწავლების/მეცადინეობის დროს აიკრძალოს: 
ა) ამ შენიშვნის „ა“, „ბ.ა“ და „ბ.გ“ ქვეპუნქტებით განსაზღვრული სამკაულების ტარება; 

ბ) „ჭკვიანი საათის“ (smart watch) ან/და მბზინავი სამაჯურით საათის ტარება.
დანართი №3
დისციპლინური ოქმი

დისციპლინური წარმოების დაწყების შესახებ

------------------------------------------------------- 
დისციპლინური ოქმის შედგენის: ადგილი 
 „------„ -------------- 202-- წელი ------ საათი ----- წუთი

 დისციპლინური ოქმის შედგენის დაწყების: თარიღი დრო

 „------„ -------------- 202-- წელი ------ საათი ----- წუთი

 დისციპლინური ოქმის შედგენის დასრულების: თარიღი დრო

ეს დისციპლინური ოქმი წარმოადგენს დისციპლინური გადაცდომის ჩადენის ფაქტზე ან განმცხადებლის მიერ მოწოდებულ ინფორმაციაზე (გარდა ანონიმური ინფორმაციისა) ან ინსპექტირების/სამსახურებრივი შემოწმების მასალებზე დაფუძნებულ ობიექტურად დასაბუთებულ ვარაუდს სამხედრო მოსამსახურის მიერ დისციპლინური გადაცდომის ჩადენის თაობაზე.

I. სამხედრო მოსამსახურის მაიდენტიფიცირებელი ინფორმაცია

	
	
	
	
	
	
	
	
	
	
	


-----------------------------------------------

სახელი, გვარი                                                                                                                      პირადი ნომერი

----------------------------------------- ------------------------------------------------------------------

წოდება                                                                                                                                   თანამდებობა

--------------------------------------------------------------------------------------------------------------------------- -----------------------------------------------------------------

თანამდებობა

II. დისციპლინურ გადაცდომათა ნუსხით გათვალისწინებული ნორმა, რომელიც ითვალისწინებს დისციპლინურ პასუხისმგებლობას 

მუხლი ----- პუნქტი --- ---------------------------------------- 
                                                                             გამოსაყენებელი დისციპლინური ზომა 
III. დისციპლინური გადაცდომის აღწერილობა 
--------------------------------------------------------------------------------------------------------------------------- -----------------------------------------------------------------

დისციპლინური გადაცდომის აღწერილობა 

შენიშვნა: 
დისციპლინური გადაცდომის აღწერილობა უნდა მოიცავდეს საქმისათვის მნიშვნელობის მქონე გარემოებებს.

დისციპლინური გადაცდომის აღწერილობაში ასევე მიეთითება მოვლენის ან შემთხვევის ადგილის დათვალიერების ამსახველი ინფორმაცია.
IV. დისციპლინური ოქმის შევსების დროს მოქმედი დისციპლინური პასუხისმგებლობის ზომა

მუხლი ----- პუნქტი ----- დისციპლინური პასუხისმგებლობის ზომა ------------------ 
შენიშვნა: იმ შემთხვევაში, თუ სამხედრო მოსამსახურის მიმართ მოქმედებს ერთზე მეტი დისციპლინური პასუხისმგებლობის ზომა, მიეთითება თითოეული ცალ-ცალკე.

V. სამხედრო მოსამსახურის ახსნა-განმარტება

 --------------------------------------------------------------------------------------------------------------------------- -----------------------------------------------------------------

 შენიშვნა: 

სამხედრო მოსამსახურე, რომლის მიმართაც გამოთქმულია ვარაუდი დისციპლინური გადაცდომის ჩადენის თაობაზე, ვალდებულია ხელი შეუწყოს დისციპლინური საქმის განხილვას. აღნიშნული არ მოიცავს აღიარების და საკუთარი თავის საწინააღმდეგო ჩვენების მიცემის ვალდებულებებს;

წერილობითი ახსნა-განმარტება დაერთვება ამ ოქმს.

	
	
	
	
	
	
	
	
	
	
	


VI. მოწმის ახსნა-განმარტება 

 ----------------------------------------- 
 სახელი, გვარი                                                                                                                                          პირადი ნომერი 
 ----------------------------------------- ----------------------------------------------------------------- 
 საცხოვრებელი ადგილი                                                                                                                        საქმიანობის ადგილი 
 --------------------------------------------------------------------------------------------------------------------------- -----------------------------------------------------------------

მოწმის ახსნა-განმარტება

შენიშვნა: 

მოწმისათვის ახსნა-განმარტების ჩამორთმევა ხდება საქართველოს ზოგადი ადმინისტრაციული კოდექსის 97-ე მუხლის მე-2 პუნქტის და საქართველოს სამოქალაქო საპროცესო კოდექსით დადგენილი წესით.

წერილობითი ახსნა- განმარტება დაერთვება ამ ოქმს.

VII. დაინტერესებული პირის ახსნა-განმარტება 

	
	
	
	
	
	
	
	
	
	
	


 ----------------------------------------- 
 სახელი, გვარი                                                                                                                                        პირადი ნომერი 
 ----------------------------------------- ------------------------------------------------------------------- 
 საცხოვრებელი ადგილი                                                                                                                        საქმიანობის ადგილი 
 --------------------------------------------------------------------------------------------------------------------------- -----------------------------------------------------------------

 დაინტერესებული პირის ახსნა-განმარტება

შენიშვნა: წერილობითი ახსნა-განმარტება დაერთვება ამ ოქმს.

VIII.  ექსპერტის ახსნა-განმარტება 

	
	
	
	
	
	
	
	
	
	
	


 ----------------------------------------- 
 სახელი, გვარი                                                                                                                                         პირადი ნომერი 
 ----------------------------------------- ------------------------------------------------------------------- 
 საცხოვრებელი ადგილი                                                                                                                       საქმიანობის ადგილი 
 --------------------------------------------------------------------------------------------------------------------------- -----------------------------------------------------------------

 სპეციალისტის / ექსპერტის პირის ახსნა-განმარტება

შენიშვნა: წერილობითი ახსნა-განმარტება დაერთვება ამ ოქმს.

IX. დანართები
--------------------------------------------------------------------------------------------------------------

---------------------------------------------------------------------------------------------------------------

შენიშვნა: ჩამოითვლება ამ დისციპლინურ ოქმში ასახული საქმისათვის მნიშვნელობის მქონე გარემოებების დამადასტურებელი ყველა მტკიცებულება.

X.  მოწმის ხელმოწერა
----------------------------------------------- 
მოწმე 
შენიშვნა: ამ ხელმოწერით დასტურდება, რომ მოწმე გაფრთხილებული იყო საქართველოს სისხლის სამართლის კოდექსის 3481 და 3482 მუხლებით გათვალისწინებული პასუხისმგებლობის შესახებ.

XI. დაინტერესებული პირის ხელმოწერა
--------------------------------------------------

დაინტერესებული პირი

XII. ექსპერტის ხელმოწერა
----------------------------------------------- 
ექსპერტი 
შენიშვნა: ამ ხელმოწერით დასტურდება, რომ ექსპერტი გაფრთხილებული იყო საქართველოს სისხლის სამართლის კოდექსის 3481 მუხლით გათვალისწინებული პასუხისმგებლობის შესახებ.

XIII. სამხედრო მოსამსახურის ხელმოწერა
----------------------------------------------- 
სამხედრო მოსამსახურის ხელმოწერა 

 სამხედრო მოსამსახურის მიერ დისციპლინური ოქმის ხელმოწერაზე უარის თქმის ფაქტს ვადასტურებ. 
 ----------------------------------------------- 
დისციპლინური ოქმის შემდგენის ხელმოწერა 

შენიშვნა: დისციპლინური ოქმის ხელმოწერაზე უარის თქმის შემთხვევაში, სამხედრო მოსამსახურე უფლებამოსილია, წარადგინოს შენიშვნები, აგრეთვე დაასაბუთოს ხელმოწერაზე უარის მოტივები.

XIV. დისციპლინური ოქმის შემდგენი

 --------------------------------------------------- ------------------------------------------------

           სახელი, გვარი წოდება 
 ----------------------------------------- ---------------------------------------------------------------------
                                              თანამდებობა 
 ----- -----------------------

                            ხელმოწერა
დანართი №4

დისციპლინური ოქმის შედგენაზე უფლებამოსილი თანამდებობის პირების ნუსხა

1. დისციპლინური ოქმის შედგენაზე უფლებამოსილ თანამდებობის პირებს განეკუთვნებიან:

ა) ამ ბრძანების დანართი №2-ით განსაზღვრული უფროსი;

ბ) საქართველოს თავდაცვის სამინისტროს საქართველოს თავდაცვის ძალების სამხედრო პოლიციის დეპარტამენტის უფლებამოსილი მოსამსახურე;

გ) საქართველოს თავდაცვის სამინისტროს გენერალური ინსპექციის უფლებამოსილი მოსამსახურე;
დ) გენდერული თანასწორობის მონიტორინგის ჯგუფის თავმჯდომარე, თუ:

დ.ა) ჩადენილია სადისციპლინო წესდებით გათვალისწინებული სქესობრივი კავშირი ან სექსუალური ხასიათის სხვაგვარი ქმედება ან სექსუალური შევიწროება;

დ.ბ) სადისციპლინო წესდებით გათვალისწინებული დისციპლინური გადაცდომა სავარაუდოდ განპირობებულია გენდერული დისკრიმინაციის ნიშნით, რომელიც არ შეიცავს დანაშაულის ნიშნებს.

2​. დისციპლინური ოქმის შედგენაზე უფლებამოსილი თანამდებობის პირი ვალდებულია დისციპლინურ ოქმში მიუთითოს საქმისათვის მნიშვნელობის მქონე ისეთი გარემოებები, რომლებიც მას აძლევს ობიექტური ვარაუდის საფუძველს, რომ დისციპლინური გადაცდომა შეიცავს გენდერული დისკრიმინაციის ნიშნებს.

დანართი №5
დისციპლინური პასუხისმგებლობის დაკისრების
უფლებამოსილების მქონე თანამდებობის პირების ნუსხა

	თანამდებობის პირი
	სამხედრო მოსამსახურეთა
წრე
	დისციპლინური პასუხისმგებლობის
ზომები

	1. საქართველოს თავდაცვის ძალების მეთაური


	1.1. სისტემის სამხედრო მოსამსახურე 


	შენიშვნა, საყვედური, რიგგარეშე განწესში დანიშვნა, დასვენების უფლების შეზღუდვა, წოდებრივი სარგოდან დაქვითვა

	
	1.2. სისტემის სამხედრო სამსახურის რიგითების, კაპრალების და სერჟანტების შემადგენლობა, ასევე ოფიცერთა შემადგენლობა ლეიტენანტიდან ვიცე-პოლკოვნიკის სამხედრო წოდების ჩათვლით 
	სამსახურიდან გათავისუფლება

	2. საქართველოს თავდაცვის ძალების მეთაურის მოადგილე ‒ გენერალური შტაბის უფროსი
	2.1. დაქვემდებარებული დანაყოფის საშტატო თანამდებობაზე დანიშნული, სამხედრო მოსამსახურე
	შენიშვნა, საყვედური, რიგგარეშე განწესში დანიშვნა, დასვენების უფლების შეზღუდვა, წოდებრივი სარგოდან დაქვითვა

	3. სარდალი 
მეთაური (ბრიგადა, ბატალიონი, ესკადრილია); 

უფროსი (ეროვნული გვარდია, გენერალური შტაბის დეპარტამენტი, ცალკეული სამმართველო და ცენტრი) 

ხელმძღვანელი (ჯარების ლოჯისტიკური უზრუნველყოფის სარდლობის ცენტრი/ბაზა, 

წვრთნებისა და სამხედრო განათლების სარდლობის სკოლა/ცენტრი/აკადემია/ კოლეჯი, 

სპეციალური ოპერაციების სარდლობის მაიორ გელა ჭედიას სახელობის სპეციალური ოპერაციების საწვრთნელი ცენტრი, 

ავიაციისა და საჰაერო თავდაცვის სარდლობის საჰაერო ოპერაციების ცენტრი)
	3.1. დაქვემდებარებული დანაყოფის საშტატო თანამდებობაზე დანიშნული სამხედრო მოსამსახურე

 

 

 

 
	შენიშვნა, საყვედური, რიგგარეშე განწესში დანიშვნა, დასვენების უფლების შეზღუდვა, წოდებრივი სარგოდან დაქვითვა

	4. ხელმძღვანელი (ასეული, ბატარეა, კურსი, რგოლი, ჯგუფი, სამხედრო სარიტუალო სამსახური, სამხედრო-საჩვენებელი ორკესტრი) 
	4.1. დაქვემდებარებული დანაყოფის საშტატო თანამდებობაზე დანიშნული სამხედრო მოსამსახურე 
	შენიშვნა, საყვედური, რიგგარეშე განწესში დანიშვნა, დასვენების უფლების შეზღუდვა

	5. უფროსი (სამხედრო პოლიციის დეპარტამენტი, სამხედრო დაზვერვის დეპარტამენტი)
	5.1. დაქვემდებარებული დანაყოფის საშტატო თანამდებობაზე დანიშნული სამხედრო მოსამსახურე
	შენიშვნა, საყვედური,

რიგგარეშე განწესში დანიშვნა, დასვენების უფლების შეზღუდვა, წოდებრივი სარგოდან დაქვითვა

	6. მეთაური (საზღვარგარეთ საერთაშორისო მშვიდობისა და უსაფრთხოების შენარჩუნებისა და აღდგენის ოპერაციებში და სხვა სახის სამშვიდობო საქმიანობაში მივლინებული საქართველოს თავდაცვის ძალების დანაყოფი/ჯგუფი)
	6.1. დაქვემდებარებული დანაყოფის/ჯგუფის სამხედრო მოსამსახურე
	შენიშვნა, საყვედური, წოდებრივი სარგოდან დაქვითვა

	7. ხელმძღვანელი (საჯარო სამართლის იურიდიული პირი, გარდა ამ დანართის მე-8 გრაფით გათვალისწინებული შემთხვევისა)
	7.1. დაქვემდებარებული დანაყოფის საშტატო თანამდებობაზე დანიშნული სამხედრო მოსამსახურე
	შენიშვნა, საყვედური, რიგგარეშე განწესში დანიშვნა, დასვენების უფლების შეზღუდვა, წოდებრივი სარგოდან დაქვითვა

	8. სსიპ ‒ დავით აღმაშენებლის სახელობის საქართველოს ეროვნული თავდაცვის აკადემიის რექტორი
	8.1. დაქვემდებარებული დანაყოფის საშტატო თანამდებობაზე დანიშნული სამხედრო მოსამსახურე
	შენიშვნა, საყვედური, რიგგარეშე განწესში დანიშვნა, დასვენების უფლების შეზღუდვა, წოდებრივი სარგოდან დაქვითვა, სადისციპლინო ქულის დაკლება,

სამხედრო სასწავლებლიდან გარიცხვა 

	
	8.2. იუნკერი/მსმენელი
	


 

შენიშვნა:

1. სამხედრო მოსამსახურეთა მიმართ ამ დანართში მითითებული დისციპლინური პასუხისმგებლობის ზომები გამოიყენება თავდაცვის კოდექსისა და ამ ბრძანების დანართი №2-ით განსაზღვრული ნუსხის მოთხოვნათა გათვალისწინებით.

2. საქართველოს თავდაცვის მინისტრი უფლებამოსილია საქართველოს თავდაცვის სამინისტროს სისტემის სამხედრო მოსამსახურის მიმართ გამოიყენოს ნებისმიერი დისციპლინური პასუხისმგებლობის ზომა ამ ბრძანებით დადგენილი წესით.
3. მივლინებული ან სასწავლებლად წარგზავნილი სამხედრო მოსამსახურის, ასევე ოპერატიულ მართვაში გადაცემული დანაყოფის სამხედრო მოსამსახურის მიმართ დისციპლინური პასუხისმგებლობის ზომის დაკისრება ხორციელდება, ამ დანართით განსაზღვრული წესის შესაბამისად, იმ უფლებამოსილი თანამდებობის პირის მიერ, რომელსაც ექვემდებარება მივლინებული, სასწავლებლად წარგზავნილი ან ოპერატიულ მართვაში გადაცემული დანაყოფის სამხედრო მოსამსახურე.
დანართი №6
სადისციპლინო საბჭოების რაოდენობა, ტერიტორიული განსჯადობა და შემადგენლობა
მუხლი 1. სადისციპლინო საბჭოს რაოდენობა

საქართველოს თავდაცვის სამინისტროს სისტემის სამხედრო მოსამსახურეთა მიმართ დისციპლინურ წარმოებას ახორციელებს ერთი სადისციპლინო საბჭო.

მუხლი 2. სადისციპლინო საბჭოს ტერიტორიული განსჯადობა

1. სადისციპლინო საბჭოს ადგილსამყოფელია ქ. თბილისი, გენერალ გ. კვინიტაძის ქ. №20.
2. სადისციპლინო საბჭო განიხილავს როგორც საქართველოს ტერიტორიაზე, ისე მის საზღვრებს გარეთ წარმოშობილ სადისციპლინო საკითხებს თავდაცვის კოდექსით განსაზღვრული უფლებამოსილების ფარგლებში.

მუხლი 3. სადისციპლინო საბჭოს შემადგენლობა

1. სადისციპლინო საბჭო შედგება 4 წევრისაგან (გარდა ამ მუხლის მე-6 პუნქტით გათვალისწინებული შემთხვევისა), მათ შორის: 

ა) ორი წევრი უნდა იყოს საქართველოს თავდაცვის სამინისტროს სამოქალაქო ოფისის საჯარო მოსამსახურე, რომელთაგან ერთი უნდა იყოს იურისტის ფუნქციის განმახორციელებელი; 

ბ) ორი წევრი უნდა იყოს საქართველოს თავდაცვის სამინისტროს საქართველოს თავდაცვის ძალების სამხედრო მოსამსახურე, რომელთაგან ერთი უნდა იყოს უფროსი ოფიცრის სამხედრო წოდების მქონე პირი. 
2​. ამ მუხლის პირველი პუნქტის „ბ“ ქვეპუნქტით განსაზღვრულ საქართველოს თავდაცვის სამინისტროს თავდაცვის ძალების სამხედრო მოსამსახურეებს შეარჩევს საქართველოს თავდაცვის ძალების მეთაური. ამასთან, უფროსი ოფიცრის სამხედრო წოდების მქონე სამხედრო მოსამსახურეს უნდა ჰქონდეს ასეულის მეთაურის ან უფრო მაღალ სამეთაურო თანამდებობაზე მუშაობის გამოცდილება.

3. სადისციპლინო საბჭოს შემადგენლობა ექვემდებარება განახლებას ყოველ თორმეტ თვეში ერთხელ.

4. სადისციპლინო საბჭოს ხელმძღვანელობს თავმჯდომარე.

5. ამ მუხლის პირველი პუნქტით გათვალისწინებული სადისციპლინო საბჭოს შემადგენლობა განისაზღვრება საქართველოს თავდაცვის მინისტრის ინდივიდუალური ადმინისტრაციულ-სამართლებრივი აქტით. 

6. თუ ჩადენილია დისციპლინური გადაცდომა, რომელიც შეიცავს გენდერული დისკრიმინაციის ნიშნებს ან ჩადენილია სადისციპლინო წესდებით გათვალისწინებული სქესობრივი კავშირი, სექსუალური ხასიათის სხვაგვარი ქმედება ან/და სექსუალური შევიწროება, სადისციპლინო საბჭოს მიერ საქმის განხილვისას ამავე მუხლის პირველი პუნქტით გათვალისწინებულ სადისციპლინო საბჭოს შემადგენლობას ემატება გენდერული თანასწორობის მონიტორინგის ჯგუფის წევრი, რომლის შერჩევა ხდება გენდერული თანასწორობის მონიტორინგის ჯგუფის მიერ. ასეთ შემთხვევაში გენდერული თანასწორობის მონიტორინგის ჯგუფის თავმჯდომარე შერჩეული კანდიდატისა და განსახილველი საკითხის შესახებ ინფორმაციას წერილობით აცნობებს სადისციპლინო საბჭოს.

